b'\n_START_ARTICLE_\nDalum Papirfabrik\n_START_PARAGRAPH_\nDalum Papirfabrik, senere Dalum Papir A/S var en dansk papirfremstillingsvirksomhed stiftet i 1874 i Odense._NEWLINE_Dalum Papirfabrik var Danmarks \xc3\xa6ldste papirfabrik, anlagt ved Odense \xc3\x85 i 1874, i Dalum - en forstad til Odense. Dens jordtilliggende af omtrent 22\xc2\xbd t\xc3\xb8nde land, hvoraf 13 td. land var bortforpagtede, de \xc3\xb8vrige optaget af fabriksbygninger, funktion\xc3\xa6rboliger, haver m.m. Fabrikken blev drevet ved 260 hk dampkraft og to vandturbiner samt besk\xc3\xa6ftigede omkring 180 arbejdere og funktion\xc3\xa6rer. Ved Landevejen oven for Dalum Bro l\xc3\xa5 Dalum M\xc3\xb8lle og en st\xc3\xb8rre samling af arbejderboliger._NEWLINE_Virksomheden blev tilknyttet "De forenede Papirfabrikker" i 1889._NEWLINE_I 1990-1999 var fabrikken ejet af en svensk koncern, og af en dansk investorgruppe i 1999-2007 som \xc3\xa6ndrede virksomheden til aktieselskab._NEWLINE_Virksomheden var ejet af franske Arjwiggins i 2007-2012._NEWLINE_Dalum Papir A/S lukkede i november 2012 som den sidste aktive danske papirfabrik.'